CELEX: 31975R0701
Language: sk
Date: 1975-07-15 00:00:00
Title: Nariadenie Agentúry Európskeho Spoločenstva Pre Atómovú Energiu Pre Zásobovanie, Ktorým Sa Menia A Dopĺňajú Pravidlá Agentúry Pre Zásobovanie Z 5. Mája 1960 Určujúce Postup Pri Vyrovnávaní Dopytu A Ponuky Rúd, Východiskových Materiálov A Osobitných šTiepnych Materiálov

Dôležité právne oznámenie

|

31975R0701

Úradný vestník L 193 , 25/07/1975 S. 0037 - 0038 Grécke špeciálne vydanie: Kapitola 12 Zväzok 1 S. 0091  Španielske špeciálne vydanie: Kapitola 12 Zväzok 2 S. 0058  Portugalské špeciálne vydanie Kapitola 12 Zväzok 2 S. 0058 

		Nariadenie Agentúry Európskeho spoločenstva pre atómovú energiu pre zásobovanie, ktorým sa menia a dopĺňajú pravidlá agentúry pre zásobovanie z 5. mája 1960 určujúce postup pri vyrovnávaní dopytu a ponuky rúd, východiskových materiálov a osobitných štiepnych materiálovAGENTÚRA PRE ZÁSOBOVANIE,- so zreteľom na Zmluvu o založení Európskeho spoločenstva pre atómovú energiu, najmä na jej článok 60 ods. 6,- so zreteľom na stanoviská poradného výboru agentúry zo 17. januára 1974 a 30. apríla 1974 a na vypočutie tohto výboru z 3. decembra 1974, 21. januára 1975 a 29. apríla 1975,- keďže pre plnenie svojich povinností v súlade s princípmi stanovenými v zmluve, a najmä v jej článku 52, agentúra musí mať v každom danom čase úplné vedomosti o situácii na trhu s rudami, východiskovými materiálmi a osobitnými štiepnymi materiálmi;- so zreteľom na súčasnú situáciu na trhu s rudami a východiskovými materiálmi a neistý výhľad v krátkodobej a strednodobej perspektíve,- keďže podľa týchto okolností sa zdá byť vhodným, aby sa udržiavali priame kontakty medzi odberateľmi a výrobcami rúd a východiskových materiálov, ktoré sa nadviazali;- keďže sa zdá byť nevyhnutným zmeniť a doplniť ustanovenia pravidiel agentúry pre zásobovanie z 5. mája 1960 [1] vo vzťahu k vývoju tohto trhu,PRIJALA TOTO NARIADENIE:Článok 1"Vo vzťahu k rudám a východiskovým materiálom,a) odberatelia sú oprávnení obrátiť sa priamo na výrobcov a slobodne s nimi podľa vlastného výberu rokovať o dodávateľskej zmluve;b) odberatelia oznámia agentúre informáciu, ktorú získali od výrobcov týkajúcu sa:i) počtu ponúk, ktoré dostali;ii) ponúknutého množstva;iii) cenového rozpätia ponúk;c) dodávateľská zmluva zahŕňa minimálne nasledujúce informácie:1. označenie zmluvných strán;2. množstvá materiálov;3. ročný rozpis množstva dodávok;4. druh materiálov na dodanie;5. krajinu pôvodu materiálov na dodanie; ak dodávateľ nevie poskytnúť túto informáciu v čase uzatvárania zmluvy, poskytne odberateľovi a agentúre záruku, že ich bude následne písomne informovať o krajine pôvodu každej časti dodávky;6. cenové a platobné podmienky;7. platnosť zmluvy;d) zmluva sa doručí agentúre na podpis v lehote 10 pracovných dní s cieľom jej uzavretia;e) ak dodávateľská zmluva neobsahuje účel použitia materiálu, na ktorý je určený, odberateľ dodá súčasne agentúre o tom písomné vyjadrenie;f) agentúra sa vyjadrí do 10 pracovných dní od dátumu doručenia, či súhlasí s uzavretím zmluvy, alebo odmieta uzavretie zmluvy;g) odmietnutie uzavretia zmluvy sa oznámi príslušným stranám s odôvodneným rozhodnutím; toto rozhodnutie môže byť postúpené Komisii v súlade s ustanoveniami článku VIII ods. 3 Štatútu Agentúry Euratom pre zásobovanie [2];h) zrušenie dodávateľskej zmluvy sa oznámi agentúre;i) zmeny a doplnky k dodávateľskej zmluve vyžadujú podpis agentúry v súlade s postupom pre pôvodnú zmluvu."Článok 2"Nezávisle od postupov stanovených v článkoch 5, 5a a 6 tohto nariadenia, odberatelia môžu v ktoromkoľvek čase nahlásiť potrebné množstvá alebo zadať objednávku agentúre. Takéto objednávky sa vybavia podľa najlepších podmienok, pokiaľ ide o zásoby, ktoré sú k dispozícii na trhu."Článok 3Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.VBruseli 15. júla 1975Za Agentúru Euratom pre zásobovaniegenerálny riaditeľF. Oboussier[1] Ú. v. ES 32, 11.5.1960, s. 777/60.[2] Ú. v. ES 27, 6.12.1958, s. 537/58.--------------------------------------------------